Shairi 

JANGA LA CORONA 

Jameni limestufika, gonjwa hili la huzuni,  
Hatujui la kufanya, tumeshikwa na kiwewe, 
Viongozi na wananchi, rai zenu nanunua, 
Gonjwa hili gonjwa gani, mbona linatuzuzua? 
Mwaka jana nchini China, gonjwa hili  lilizinduka,  
Hatukujua kwamba sisi, ni kuni kwenye uchaga, 
Sasa hivi imeenea, kama moto wa nyikani, 
Gonjwa hili gonjwa gani, mbona linatuzuzua?  
Watafiti walijaribu, kuisaka tiba yake, 
Lakini gonjwa hili sugu, kamwe halina tiba,
Lililobaki ni kufuata, masharti kwa lazima,
Gonjwa hili gonjwa gani, mbona linatuzuzua? 
Shule zote mihemko, tatizo ni gonjwa hili, 
Watahiniwa, wanalia, hawajui la kufanya, 
Ratiba ya hivi sasa, shuleni hanieleweki, 
Gonjwa hili gonjwa, gani mbona linatuzuzua? 
Vibarua vyote nyumbani, makazini ni mahame, 
Sababu ni gonjwa hili, sijui ni lini litaondoka,
Tumebaki na uhuru wetu, kama hapo wa zamani, 
Gonjwa hili gonjwa gani, mbona linatuzuzua?  
Dawa yako tumeijua, mikono kuingarisha, 
Barakoa kuzuvaa, mita moja kando kando, 
Hakika tutakushinda, wewe ni kirusi kidogo, 
Gonjwa hili gonjwa gani, mbona linatuzuzua?  
Tamati tumefikia, kalamu naweka chini, 
Kazi kwenu nawachia, masharti kuzingatia, 
Kuzuia ola ni bora, kuliko tiba kamili, 
Gonjwa hili gonjwa gani, mbona linatuzuzua? 
ONYO KWA WASICHANA 
Wasichana janjarukeri, mtoke kwenye giza, 
Mnadhani nyinyi ni dhahabu, kumbe ni ganda la muwa la jana, 
Mnajiuza bila sababu, na safari ya mwisho mgonjwa, 
Dunia bila msichana, kizazi kitatoka wapi? 

Alyeumba msichanai, kwa haiba yake madhubuti, 
Hulka kapewa yeye, umdumishe maishani, 
Lakini leo, angurumapo simba mcheza nani? 
Dunia bila msichana, kizazi kitatoka wapi?

Ntaisoma kidete, yote kuyateta, 
Kwani dunia ghasia, chanzo ni mtoto banati,
Wa kudanganyika ni yeye, ili apewe kitu kidogo,
Dunia bila msichana, kizazi kitatoka wapi?

Tumboni mwa mama, miezi tisa tamima,
Leba kaipitia, msichana kuletwa duniani, 
Leo hii ni tabia hasi, hata ubwabwa hujawatoka, 
Dunia bila msichana, kizazi kitatoka wapi? 
Mnajiona mmeumbika, kumbe ni kuumbwa mmeumbwa, 
Mnawadharau wazazi, kwa mawaidha mnayopewa,  
Anasa za uchafu ni tamu, mwishowa huwa karaha, 
Dunia bila michana, kizazi kitatoka wapi? 
Wengi mmesahau, kuwa nyinyi ndio nuru,
Mnajipalia makaa, na kuvaa ngoza ya kondoo, 
Lakini kwanza leo mtambue, wasichana ndio majabali,
Dunia bila msichana, kizazi kitatoka wapi? 
Tamati metimisha, kalamu naweka chini, 
Nanyi mtie maanani, andiko nililowapea, 
Najua mkitahadhari, ovu hilo halitawadhuru, 
Dunia bila msichana, kizazi kitatoka wapi? 

MATUMIZI YA RUNUNU. 

Chombo rahisi kwa mawasiliano, lakini matumizi ni mabaya, 
Mnayatumia kwa pupa, kutaka ufahamuzi, 
Uvumbuzi wake wa sasa, umeenea kote kote, 
Chombo hiki chombo gani, cha kupotosha adinasi maadili? 

Maongezi kwenye rununu, hayaishi kinywani, 
Masaa matatu kuzungumza, eti mwajuliana hali, 
Lau tungalijua mambo mnayoyazungumza, bali ni ya kupoteza tawakati, 
Chombo hiki chombo gani, cha kupotosha adinasi maadili? 

Wanagenzi wa jadi hizi, utumizi wa rununu haunabudi, 
Wanazitumia aghalabu, bila kujua maafa yake, 
Kwa kweli kinasaidia, tena kinaliza,
Chombo hiki chombo gani, cha kupotosha adinasi maadili? 

Napovuta taswira, chombo hiki ni uvumbuzi tu, 
Kina umuhimu zaidi, lakini maafa mengi, 
Adinasi wote wanalia, chombo hikichaleta karaha, 
Chombo hiki chombo gani, cha kupotosha adinasi maadili? 

Picha za uchafu mtandaoni, eti wasema ni biashara, 
Wanasahau ya kuwa, tuna wana pamoja na wale tunawaita wanagenzi,
Kwani tindi moja tindi mbili, tindi tatu mazoea,
Chombo hiki chombo gani, cha kupotosha adinasi maadili? 
 
Kwa kuwa yote yangayo si dhahabu, tusiitumie kwa shari, 
Mauaji yamekithiri, kwa kudanganya na mtandaoni, 
Yanasababisha ugomvi, baadhi ya ndoa za watu, 
Chombo hiki chombo gani, cha kupotosha adinasi maadili? 

Kikomo nahitimishi, najua mtayatekeleza, 
Utumiaji wa rununu vizuri, tuepuke madhara, 
Kwani tahadhari ni bora, kabla ya natari, 
Chombo hiki chombo gani, cha kupotosha adinasi maadili?